# 2021 m. vasario mėn. sumažėjo ES vidutinė didmeninė kiaušinių kaina

Vidutinė didmeninė kiaušinių (L ir M kategorijos) pardavimo kaina ES 2021 m. vasario mėn. sudarė 126,31 EUR/100 kg, t. y. buvo 4,08 proc. didesnė nei 2021 m. sausio mėn. (121,36 EUR/100 kg) ir 6,8 proc. mažesnė nei 2020 m. vasario mėn. (135,58 EUR/100 kg). 2021 m. vasario mėn. brangiausi kiaušiniai buvo Austrijoje (190,64 EUR/100 kg), Italijoje (178,47 EUR/100 kg), Švedijoje (176,72 EUR/100 kg) ir Maltoje (174,85 EUR/100 kg).

2021 m. vasario mėn., palyginti su 2020 m. tuo pačiu laikotarpiu, vidutinės kiaušinių (L ir M kat.) kategorijos kainos daugelyje ES šalių mažėjo. Labiausiai analizuojamu laikotarpiu kiaušinių kainos mažėjo Prancūzijoje (22,6 proc.), Lietuvoje (17,0 proc.), Belgijoje (16,6 proc.) ir Lenkijoje (10,9 proc.). 2021 m. vasario mėn., palyginti su 2020 m. vasario mėn., labiausiai kiaušiniai brango Rumunijoje (15,6 proc.) ir Airijoje (4,3 proc.).

Latvijoje vidutinė didmeninė kiaušinių (L ir M kat.) pardavimo kaina analizuojamu laikotarpiu, palyginti su 2021 m. vasario mėn., sumažėjo 2,6 proc. (iki 117,62 EUR/100 kg), Estijoje sumažėjo 6,6 proc. (iki 132,66 EUR/100 kg), Lenkijoje kaina sumažėjo 10,9 proc. (iki 131,74 EUR/100 kg).

2021 m. vasario mėn. mažiausia didmeninė kiaušinių pardavimo kaina ES buvo Ispanijoje (88,96 EUR/100 kg), Prancūzijoje (101,86 EUR/100 kg) ir Lietuvoje (102,38 EUR/100 kg).

Lietuvoje analizuojamu laikotarpiu vidutinė didmeninė kiaušinių (L ir M kat.) kaina buvo 3,10 proc. mažesnė nei šių metų sausio mėn. (105,66 EUR/100 kg) ir 17,0 proc. mažesnė nei praėjusių metų vasario mėn. (123,27 EUR/100 kg).

 Šaltinis: EK